Миле Марковски
Ден на истината

chitanka.info

Аз, между другото, съм и голям реформатор.

Седнах и почнах да пиша:

Провъзгласявам 1 април за Ден на истината!

Досега на този ден всеки можеше да ти каже:

— Ей, паднала ти кърпичката!

Но аз ви казвам: това не е вярно.

Аз знам други неща. Ето:

Лазар Едикойси с ракета или метла вместо реактивен самолет ще отлети на планетата Перчик, защото отнякъде разбрал, че там няма учители и учение.

Виолета Едикояси ще ходи в подземното царство, да види дали и подземните хора носят найлонови чорапи.

А научих още:

Един заек, разбира се, с големи уши, с пушка убил един вълк и от кожата му си направил пергамент, на който записал песнички.

Един трабант с огромна скорост налетял на някакъв петтонен камион и го смазал като муха.

А Мирчо Свирчо каза, че това не е нищо. Той със самолет пътувал по вода и бил в Сахара. За малко щял да замръзне. А в Сибир се разсъблякъл по фланелка и му било горещо.

И тъй нататък, и тъй нататък.

Затова: аз, Рамче, предлагам 1 април да се провъзгласи за Ден на истината, а другите за… за…

Не, не!

Обратно!

Как? Обратно!

Първи април да бъде втори…

Обърках се.

Как беше? Не мога да се сетя.

Чакайте! Ще си спомня и ще ви кажа!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.